ai4bharat/Pralekha huggingface dataset:
PIB Headquarters
சென்னையில் இந்தியக் கடலோரக் காவல்படையின் புதிய முயற்சி
முதன் முறையாக இந்தியக் கடற்கரைப் பகுதியிலும், நீருக்கடியிலு உள்ள குப்பைகளைச் சுத்தம் செய்யும் முயற்சி உலக சுற்றுச்சூழல் தினத்தன்று சென்னையில் மேற்கொள்ளப்பட்டது. நேற்று  கோவளம் கடற்கரையில் 500 கிலோ குப்பைகள் இரண்டே மணி நேரத்தில் அள்ளப்பட்டு சுத்தம் செய்யப்பட்டது. கடலோர காவல்படையும் டைவ் இந்தியா நிறுவனமும் இணைந்து இந்தக் கடற்கரையில் நீருக்கடியில் இருந்த குப்பைகளை அள்ளி சுத்தம் செய்தன. இதன் மூலம் கடலில் இருந்த 80 வழுக்காடு குப்பைகள் நிலம் சார்ந்த பகுதிகளில் இருந்து வந்துள்ளவை என்ற விழிப்புணர்வும் ஏற்படுத்தப்பட்டது.
(உலக சுற்றுச்சூழல் தினம் கொண்டாடப்பட்டது. இதனை முன்னிட்டு மனித வாழ்வில் ஆரோக்கியம் மற்றும் பசுமையான சுற்றுச்சூழல் குறித்து விழிப்புணர்வு நிகழ்ச்சிகளுக்கு கடலோர காவல்படை ஏற்பாடு செய்தது. இந்திய கடலோரப் பகுதிகளில் ஏற்படும் எண்ணெய்க் கசிவுகள் கடலோரச் சுற்றுச்சூழலை பாதிக்காதவாறு பாதுகாப்பது இந்திய கடலோர பாதுகாப்பு படையினரின் பணியாகும். கிழக்கு பிராந்தியத்தின் கடலோர காவல்படை பிரிவுகள், கடற்கரை சுத்திகரிப்பு மற்றும் மரம் நடுதல் உள்ளிட்ட விழிப்புணர்வு நிகழ்ச்சிகளுக்கு ஏற்பாடு செய்திருந்தன.
நுகர்வோர் நலன், உணவு மற்றும் பொது விநியோகம் அமைச்சகம்
நடைபெற்றுவரும் 2020- 21 கரீப் பருவத்தின் சந்தைப்படுத்துதலுக்கான கொள்முதல், கடந்த ஆண்டை விட இந்த வருடம் 33 சதவீதம் உயர்வு
சுமார் 1.7 லட்சம் விவசாயிகளிடமிருந்து மொத்தம் 20.37 லட்சம் மெட்ரிக் டன் நெல் குறைந்தபட்ச ஆதரவு விலையில் கொள்முதல் செய்யப்பட்டுள்ளது
2020 கரீப் பருவத்தின் சந்தைப்படுத்துதலுக்கு பருப்பு மற்றும் எண்ணெய் விதைகளைக் கொள்முதல் செய்ய தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தர பிரதேசம் மற்றும் ஆந்திரப் பிரதேச மாநிலங்களுக்கு ஒப்புதல்
2020- 21 கரிப் பருவத்திற்கு தேவையான சந்தைப்படுத்துதல் ஏற்கனவே தொடங்கிவிட்டது. கடந்த காலங்களைப் போலவே இந்த வருடமும் அதே குறைந்தபட்ச ஆதரவு விலையில் விவசாயிகளிடமிருந்து அரசு பயிர்களைக் கொள்முதல் செய்கிறது.
கேரளா உள்ளிட்ட மாநிலங்களில் இந்த பருவத்திற்கான நெல் கொள்முதல் சிறப்பாக நடைபெற்று வருகிறது. சுமார் 1.7 லட்சம் விவசாயிகளிடமிருந்து மொத்தம் 20,37,634 மெட்ரிக் டன் நெல், 3847.05 கோடி ரூபாய் குறைந்தபட்ச ஆதரவு விலையில் கொள்முதல் செய்யப்பட்டுள்ளது. இது கடந்த ஆண்டு இதே காலகட்டத்தில் நடைபெற்ற கொள்முதலை விட 33 சதவீதம் அதிகமாகும்.
மேலும் மாநிலங்களின் கோரிக்கையை ஏற்று 30.70 லட்சம் மெட்ரிக் டன் பருப்பு மற்றும் எண்ணெய் விதைகளை தமிழ்நாடு, கர்நாடகா, மகாராஷ்டிரா, குஜராத், ஹரியானா, உத்தரப் பிரதேசம், மற்றும் ஆந்திரப் பிரதேச மாநிலங்கள் கொள்முதல் செய்ய ஒப்புதல் அளிக்கப்பட்டுள்ளது.
மேலும் 1.23 லட்சம் மெட்ரிக் டன் கொப்பரையை ஆந்திரப் பிரதேசம், கர்நாடகா ,தமிழ்நாடு மற்றும் கேரளா மாநிலங்கள் கொள்முதல் செய்யவும் ஒப்புதல் அளிக்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1662784
---
(Visitor Counter : 89
ரெயில்வே அமைச்சகம்
இந்திய ரயில்வேயில் மின்மயமாக்கப்படாமல் எஞ்சியுள்ள அகல ரயில்பாதைகளை மின்மயமாக்க மத்திய அமைச்சரவை ஒப்புதல்
இந்திய ரயில்வேயில் மின்மயமாக்கப்படாமல் எஞ்சியுள்ள அகல ரயில்பாதைகளை மின்மயமாக்க பிரதமர் திரு.நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது. இதன்படி 108 பிரிவுகளில் 13,675 கிலோ மீட்டர் தூரமுள்ள ரயில்பாதைகள் ரூ.12,134.57 கோடி செலவில் மின்மயமாக்கப்படும். இந்தப் பணிகள் 2021-22 வாக்கில் முடிவடையக்கூடும்.
· இதன் மூலம் ஆண்டுக்கு ரூ.13,510 கோடி எரிபொருள் செலவு மிச்சமாகும். இந்தப் பிரிவுகளில் ரயில்பாதைகள் மின்மயமாவதால் ஆண்டுக்கு ரூ.3,973 கோடி மிச்சமாகும்.
· ஆயிரம் கிலோ மீட்டருக்கு ரூ.32.84 என்ற டீசல் என்ஜின்
பராமரிப்புச் செலவோடு ஒப்பிடுகையில் மின்சார என்ஜின் பராமரிப்பு செலவு ஆயிரம் கிலோமீட்டருக்கு ரூ.16.45 ஆக குறையும்.
· கட்டுமான பணிகளின் போது சுமார் 20.4 கோடி மனித நாட்களுக்கு நேரடி வேலை வாய்ப்பு கிடைக்கும்
------
(Visitor Counter : 121
மனித வள மேம்பாட்டு அமைச்சகம்
‘எஜுகான் 2020’: சர்வதேச ஒருங்கிணைந்த மாநாட்டை தொடங்கி வைத்தார் கல்வி அமைச்சர் திரு ரமேஷ் பொக்ரியால் ‘நிஷாங்க்’
மத்திய கல்வி அமைச்சர் திரு ரமேஷ் பொக்ரியால் ‘நிஷாங்க்’, சர்வதேச ஒருங்கிணைந்த மாநாடு ‘எஜுகான் 2020’-ஐ காணொலி வாயிலாக இன்று தொடங்கி வைத்தார். பஞ்சாபின் பதிண்டா மத்திய பல்கலைக்கழகத்தின் துணைவேந்தர் பேராசிரியர்  ராகவேந்திரா பி திவாரி மற்றும் சர்வதேச கல்வி ஆராய்ச்சி சங்கத்தின் காப்பாளர் பத்மஸ்ரீ டாக்டர் மஹேந்திர சோதா ஆகியோரின் வழிகாட்டுதலின் பேரில் பஞ்சாபின் பதிண்டா மத்திய பல்கலைக்கழகம் மற்றும் சர்வதேச கல்வி ஆராய்ச்சி சங்கம் ஆகியவை இந்த இரண்டு நாள் மாநாட்டை நடத்துகின்றன. சர்வதேச அமைதியை மீட்டெடுப்பதற்காக இளைஞர்களிடையே மாற்றத்தை ஏற்படுத்துவதற்கான கல்வி குறித்த தொலைநோக்கு பார்வை என்பது இந்த மாநாட்டின் கருப்பொருளாகும்.
நிகழ்ச்சியில் பேசிய அமைச்சர் திரு ரமேஷ் பொக்ரியால் ‘நிஷாங்க்’, இந்த மாநாட்டுக்கு தகுந்த கருப்பொருளை தேர்ந்தெடுத்த பஞ்சாபின் பதிண்டா மத்திய பல்கலைக்கழகத்தைப் பாராட்டினார். ஆராய்ச்சி என்பது 24 மணி நேரமும் மேற்கொள்ள வேண்டிய பயிற்சி, அதில் ஈடுபடுவதற்கு வலுவான முயற்சி தேவை என்பதை இந்த இரண்டு நாள் மாநாடு உலகெங்கும் உள்ள ஆராய்ச்சியாளர்கள் மற்றும் மாணவர்களுக்கு எடுத்துரைப்பதாக அவர் கூறினார். கல்வித் துறையில் மாற்றத்தை ஏற்படுத்துவதற்குத் தேவையான வேறுபட்ட தொழில்நுட்பங்கள் மற்றும் அதன் இயக்கம் குறித்த தகவல்களை எதிர்கால ஆசிரியர்களுக்கு இந்த சர்வதேச மாநாடு வழங்கும் என்று அவர் தெரிவித்தார். எஜுகான் 2020 மாநாட்டில் சர்வதேச பேச்சாளர்கள் மற்றும் இளம் ஆராய்ச்சியாளர்களால் மேற்கொள்ளப்படும் பிரகடனங்கள், தேசிய கல்வி கொள்கை 2020-ஐ செயல்படுத்துவதற்குத் தேவையான வரைமுறையை தயாரிப்பதற்கும், தற்சார்பு இந்தியாவை உருவாக்கும் வகையில் இளைஞர்களுக்குத் தேவையான திறனை வழங்குவதிலும் பெரிதும் உதவியாக இருக்கும் என்று அவர் நம்பிக்கை தெரிவித்தார்.
இந்த மாநாட்டில் சர்வதேச அமைதியை மீட்டெடுப்பதற்காக இளைஞர்களிடையே மாற்றத்தை ஏற்படுத்துவதற்கான கல்வி குறித்த தொலைநோக்கு பார்வை என்னும் கருப்பொருளின் கீழ் 10 குறிப்பிட்ட தலைப்புகளில் இந்தியா, இங்கிலாந்து, கனடா, தாய்லாந்து, அமெரிக்கா, ஆஸ்திரேலியா மற்றும் பூடான் ஆகிய நாடுகளைச் சேர்ந்த வல்லுநர்கள் தொடர்ந்து 31 மணி நேரம் விவாதிப்பார்கள்.
உயர்கல்வித் துறையில் தகவல் தொழில்நுட்பத்தைப் பயன்படுத்தி சமமான, தரமான கல்வியை இந்தியாவில் வழங்குவது குறித்து ஆய்வு மேற்கொள்வதற்காக உலகெங்கிலும் உள்ள வல்லுநர்கள் 31 மணி நேரம் தொடர்ந்து ஆலோசனை நடத்துவது இந்தியாவிலேயே இதுதான் முதல்முறை என்பது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1686807
-----
(Visitor Counter : 162
கலாசாரத்துறை அமைச்சகம்
‘ஒரே பாரதம் உன்னத பாரதம்’ கண்காட்சியை குடியரசு துணைத்தலைவர் தொடங்கி வைத்தார்; இணை மாநிலங்களின் கலை,கலாச்சாரம் பற்றி மக்கள் அறிந்து கொள்ள வலியுறுத்தல்
குடியரசு துணைத்தலைவர் திரு எம் வெங்கையா நாயுடு, ‘ஒரே பாரதம் உன்னத பாரதம்’ என்னும் கண்காட்சியை பொட்டி ஶ்ரீராமுலு தெலுங்கு பல்கலைக்ககழகத்தில் இன்று தொடங்கி வைத்தார். மத்திய தகவல் மற்றும் ஒலிபரப்பு அமைச்சகத்தின் மண்டல கள மக்கள் தொடர்பு அலுவலகம் ஏற்பாடு செய்த இந்த கண்காட்சியில், அரியானா, தெலங்கானா போன்ற இணை மாநிலங்களின் கலை வடிவங்கள், உணவு, விழாக்கள், நினைவு சின்னங்கள், சுற்றுலா, விளையாட்டு போன்றவற்றைப் பற்றிய பல சுவையான அம்சங்கள் இடம்பெற்றுள்ளன . . ஹைதராபாத் பொட்டி ஶ்ரீ ராமுலு தெலுங்கு பல்கலைக்கழக வளாகத்தில், 12-ம் தேதி முதல் 14-ந்தேதி வரை மக்களின் பார்வைக்கு திறந்து வைக்கப்படும். வெளியீட்டுப் பிரிவால் வெளியிடப்பட்ட மதிப்புமிக்க நூல்கள் கண்காட்சியில் பார்வைக்கு வைக்கப்படும்.
இந்த நிகழ்ச்சி பற்றிய தமது எண்ணங்களைப் பகிர்ந்து கொண்ட திரு நாயுடு, இத்தகைய முன்முயற்சிகள் இணை மாநிலங்களின் மக்கள் தொடர்பு, வளமையான கலாச்சார பாரம்பரியம், ஆகியவற்றை பிரபலப்படுத்த உதவும் என்றார். இரு மாநில மக்களை ஒன்றிணைக்கும் மத்திய தகவல் ஒலிபரப்பு அமைச்சகத்தின் முயற்சிக்கு அவர் பாராட்டு தெரிவித்தார்.
தெலங்கானா மாநில உள்துறை அமைச்சர் திரு முகமது மஹ்மூத் அலி, தெலங்கானா மாநில திட்டக்குழு துணைத்தலைவர் திரு பி. வினோத் குமார், தகவல் ஒலிபரப்பு அமைச்சகத்தின் ஆர்ஓபி, பிஐபி, டிபிடி, ஏஐஆர் ஆகியவற்றின் மூத்த அதிகாரிகள் இதில் கலந்து கொண்டனர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1780707
அறிவியல் மற்றும் தொழில்நுட்பத்துறை
கோவிட்-19க்கான இந்திய-அமெரிக்க மெய்நிகர் வலைப்பின்னல்களுக்கு விருதுகள் அறிவிக்கப்பட்டு உள்ளன
இந்திய-அமெரிக்க மெய்நிகர் வலைப்பின்னல்கள் மூலமாக கோவிட்-19ன் நோய் தோற்றவியல் மற்றும் நோய் மேலாண்மை குறித்த நவீன ஆராய்ச்சிகளை மேற்கொண்டு வரும் இந்திய மற்றும் அமெரிக்க ஆராய்ச்சியாளர்கள் அடங்கிய எட்டு இருநாட்டுக் குழுக்களுக்கு விருதுகள் வழங்கப்பட்டு உள்ளன. இந்தக் குழுக்கள் மேற்கொண்டு இருக்கின்ற ஆராய்ச்சியில் வைரசுக்கு எதிரான பூச்சுகள், நோய்எதிர்ப்பு சக்தி சீரமைப்பு, கழிவு நீரில் சார்ஸ் கொரோனா வைரஸ்-2ஐ தடம் அறிதல், நோய் கண்டுபிடிப்பதற்கான வழிமுறைகள், தலைகீழ் மரபணு உத்திகள் மற்றும் வேறொரு நோய்க்கான மருந்தை கோவிட்-19க்காக பயன்படுத்தல் ஆகியன உள்ளடங்கும்.
இந்திய-அமெரிக்க அறிவியல் மற்றும் தொழில்நுட்ப அமைப்பானது  கோவிட்-19 இந்திய-அமெரிக்க மெய்நிகர் வலைப்பின்னல்களில் பங்கற்றுள்ள இந்திய மற்றும் அமெரிக்காவின் முன்னணி ஆராய்ச்சியாளர்களை உள்ளடக்கிய எட்டு இருநாட்டு குழுக்களுக்கு விருதுகளை அறிவித்து உள்ளது. கோவிட்-19 பெருந்தொற்றுப் பரவலுக்கும், அதைத் தொடர்ந்து உருவாகி வரும் சர்வதேச சவால்களுக்கும் தீர்வுகளைக் காண்பதற்காக முயற்சி செய்து வரும் மருத்துவ மற்றும் விஞ்ஞான குழுவினர்களுக்கு இந்த வலைப்பின்னல் குழுவினர் உதவி வருகின்றனர். இந்த அமைப்பானது இந்திய மற்றும் அமெரிக்க அரசுகள் கூட்டாக நிதியுதவி அளித்து தன்னாட்சியாக செயல்பட்டு வரும் இருதரப்பு அமைப்பாகும். இந்த அமைப்பு அரசாங்கம், கல்வியாளர்கள் மற்றும் தொழில் துறையினர் ஆகியோருக்கு இடையில் குறிப்பிடத்தகுந்த உள்ளுறவு மூலம் அறிவியல், தொழில்நுட்பம், பொறியியல் மற்றும் புத்தாக்கம் ஆகியவற்றை மேம்படுத்தி வருகிறது. இந்திய அரசின் அறிவியல் மற்றும் தொழில்நுட்பத்துறை மற்றும் அமெரிக்காவின் அரசாங்கங்களுக்கான துறை ஆகிய இரண்டும் இந்த அமைப்பின் ஒருங்கிணைப்புத் துறைகள் ஆகும்.
செயல்திட்ட முன்மொழிவுகளை சமர்ப்பிப்பதற்கான அறிவிப்பைத் தொடர்ந்து தங்களது செயல்திட்டங்களை சமர்ப்பித்த சிறந்த குழுக்களில் இருந்து இந்த எட்டு குழுக்கள் தேர்ந்தெடுக்கப்பட்டு, விருதுகள் அறிவிக்கப்பட்டு உள்ளன. இந்திய மற்றும் அமெரிக்க அறிவியல் மற்றும் தொழில்நுட்ப வல்லுனர்களின் ஒருங்கிணைந்த தொழில் நிபுணத்துவத்தைப் பயன்படுத்துதல், கோவிட் தொடர்பான ஆராய்ச்சியில் தற்போது ஈடுபட்டுள்ள இந்திய மற்றும் அமெரிக்க விஞ்ஞானிகள் மற்றும் பொறியியல் வல்லுனர் குழுக்களுக்கு இடையில் கூட்டுறவு ஏற்பட உதவுதல், ஆராய்ச்சியை மேம்படுத்தி மேலும் விரைவுபடுத்துவதற்காக இரண்டு நாடுகளிலும் தற்போதுள்ள உள்கட்டமைப்பு வசதிகளை அபிவிருத்தி செய்தல் ஆகியவை தொடர்பாக இந்த செயல்திட்ட முன்மொழிவுகள் சமர்ப்பிக்கப்பட்டு உள்ளன.
நிதி அமைச்சகம்
அடல் ஓய்வூதிய திட்டத்தில் இணைந்தவர்களின் எண்ணிக்கை 3.30 கோடியை கடந்தது, முதல் 5 இடங்களில் தமிழகம்
இந்திய அரசின் உத்தரவாதம் பெற்ற அடல் ஓய்வூதிய திட்டத்தின் கீழ், 2021-22 நிதியாண்டில் 28 லட்சத்திற்கும் அதிகமான புதிய கணக்குகள் தொடங்கப்பட்டுள்ளன. ஒட்டுமொத்த கணக்குகளின் எண்ணிக்கை 2021 ஆகஸ்ட் 25 நிலவரப்படி 3.30 கோடியை கடந்துள்ளது.
தமிழ்நாட்டை பொருத்தவரை, இது வரை மொத்தம் 24,55,438 பேர் அடல் ஓய்வூதிய திட்டத்தில் தங்களை இணைத்துக் கொண்டுள்ளனர். மத்திய அரசு வெளியிட்டுள்ள தரவுகளின் படி, அதிகம் பேர் இணைந்துள்ள 11 மாநிலங்களில் தமிழகம் ஐந்தாம் இடம் பிடித்துள்ளது.
உத்தரப் பிரதேசம் முதலிடத்திலும், பிகார், மேற்கு வங்கம் மற்றும் மகாராஷ்டிரம் ஆகியவை முறையே இரண்டாம், மூன்றாம் மற்றும் நான்காம் இடங்களிலும் உள்ளன.
2021 ஆகஸ்ட் 25 வரையிலான மொத்த உறுப்பினர்களில், 78 சதவீதம் பேர் ரூ 1000 ஒய்வூதிய திட்டத்தையும், 14 சதவீதம் பேர் ரூ 5,000 ஒய்வூதிய திட்டத்தையும் தேர்ந்தெடுத்துள்ளனர். மொத்த உறுப்பினர்களில் 44 சதவீதம் பெண்களாக உள்ளனர். சுமார் 44 சதவீதம் பேர் 18-25 வயதுடைய இளம் வயதினர் ஆவர்.
அடல் ஓய்வூதிய திட்டத்தின் செயலியில் சமீபத்தில் புதிய அம்சங்கள் சேர்க்கப்பட்டுள்ளன. மேலும், அடல் ஓய்வூதிய திட்டத்தின் மக்கள் சாசனம் மற்றும் தகவல் குறிப்பேடு 13 பிராந்திய மொழிகளில் தற்போது கிடைக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751093
(Visitor Counter : 260
உள்துறை அமைச்சகம்
‘தீவிரவாதத்திற்கு நிதியுதவி கிடையாது’ என்ற அமைச்சர்கள் அளவிலான மாநாட்டில் பங்கேற்கும் இந்தியக் குழுவிற்கு தலைமையேற்று மத்திய உள்துறை இணை அமைச்சர் திரு ஜி கிஷன் ரெட்டி பயணம்
ஆஸ்திரேலியாவின் மெல்பர்னில் நடைபெறும் ‘தீவிரவாதத்திற்கு நிதியுதவி கிடையாது’ என்ற அமைச்சர்கள் அளவிலான மாநாட்டில் பங்கேற்கும் ஐந்து உறுப்பினர் இந்தியக் குழுவிற்கு தலைமையேற்று மத்திய உள்துறை இணை அமைச்சர் திரு ஜி. கிஷன் ரெட்டி சென்றுள்ளார். தேசிய புலனாய்வு முகமையின் தலைமை இயக்குநர் உள்ளிட்ட உயர் அதிகாரிகளும் இக்குழுவில் இடம் பெற்றுள்ளனர். 65 நாடுகளின் பிரதிநிதிகள் இந்த மாநாட்டில் கலந்து கொண்டனர். மாநாட்டில் பேசிய திரு ரெட்டி, ‘தீவிரவாதத்திற்கு நிதியுதவி கிடையாது’ என்பது பற்றிய அடுத்த மாநாட்டை 2020-ல் இந்தியா நடத்தவிருப்பதாக அறிவித்தார்.
மாநாட்டின் தொடக்க நிகழ்ச்சியில் பேசிய திரு ரெட்டி, தீவிரவாதக் குழுக்களுக்கு சிலநாடுகள் மறைமுக உதவி அளித்து வருவது குறித்த இந்தியாவின் கவலையை வெளிப்படுத்தினார். தீவிரவாதத்தை ஆதரிப்போர் அல்லது தீவிரவாதத்திற்கு நிதி திரட்ட உதவுவோருக்கு எதிராக ஒருங்கிணைந்த உலகளாவிய முயற்சிகள் மேற்கொள்ளப்பட வேண்டும் எனவும் அவர் வலியுறுத்தினார். தீவிரவாதத்தை ஒரு போதும் சகித்துக் கொள்ள முடியாது என்ற இந்தியாவின் அணுகுமுறையையும் அவர் தெளிவுபடுத்தினார்.
2011-ம் ஆண்டிலேயே ஒசாமா பின் லேடன் கொல்லப்பட்ட போதிலும், அல்-கொய்தாவுடன் நெருங்கிய தொடர்புடைய பல்வேறு அமைப்புகள், உலகின் பல பகுதிகளில் இன்னமும் செயல்பட்டு வருவதையும் திரு ரெட்டி சுட்டிக்காட்டினார். அபு பக்கர் அல் பக்தாதி அண்மையில் உயிரிழந்தபோதிலும், அவரது கலிபாக்களை ஒழித்துவிட்டதாக கருத முடியாது என்றும் அவர் குறிப்பிட்டார்.
மாநாட்டுத் தீர்மானத்தில் இடம் பெற வேண்டிய நான்கு அம்சங்களையும் திரு ரெட்டி முன்மொழிந்தார்:
· அமைதி, பாதுகாப்பு மற்றும் வளர்ச்சிக்கு ஒரே மாபெரும் அச்சுறுத்தல் தீவிரவாதம்தான்.
· ஐ.நா. மேற்பார்வையில் சர்வதேச பயங்கரவாதம் தொடர்பான விரிவான உடன்படிக்கை ஒன்றை இறுதி செய்யும் பணியை சம்பந்தப்பட்ட நாடுகள் விரைவுபடுத்த வேண்டும்.
· நிதி செயல்பாட்டு நடவடிக்கைக் குழுவின் தர நிர்ணய முறை வலுவாக செயல்படுத்தப்படுவதுடன் ஐ.நா. தடை பட்டியல் / நிதி செயல்பாட்டு நடவடிக்கைக் குழுவின் செயல்பாடுகளை அரசியலாக்கக் கூடாது.
· தீவிரவாதமயமாக்கலுக்கான நிதியுதவியைத் தடுப்பது பற்றிய விவாதத்தை மேற்கொள்வதுடன் தீவிரவாதத்தின் முக்கிய அம்சமாகக் கருதப்படும் தீவிரவாதமயமாதலைத் தடுப்பதாகவும் இருக்க வேண்டும்
தீவிரவாதம் தொடர்பாக, ஆஸ்திரேலிய இணை அமைச்சருடன் நவம்பர் 8 அன்று மெல்பர்னில் நடைபெறவுள்ள பேச்சுவார்த்தைக்கும் திரு ரெட்டி தலைமையேற்கவுள்ளார்.
-----
(Visitor Counter : 159
சுகாதாரம் மற்றும் குடும்ப நலத்துறை அமைச்சகம்
தில்லியில் உள்ள லோக் நாயக் ஜெயபிரகாஷ் நாராயண் மருத்துவமனை கோவிட் 19 தொற்றுநோயை எதிர்கொள்ளும் தயார் நிலையில் உள்ளதா என்று அறிவதற்காக மத்திய சுகாதார மற்றும் குடும்ப நலத்துறை அமைச்சர் டாக்டர் ஹர்ஷவர்தன் மருத்துவமனையைப் பார்வையிட்டார்
கோவிட் 19 தொற்றுநோயை எதிர்கொள்ள தில்லியில் உள்ள லோக் நாயக் ஜெயபிரகாஷ் நாராயண் மருத்துவமனை தயார் நிலையில் உள்ளதா என்பதைக் கண்டறிவதற்காக, மத்திய சுகாதார மற்றும் குடும்ப நலத்துறை அமைச்சர் டாக்டர் ஹர்ஷவர்தன் இன்று மருத்துவமனையை நேரில் சென்று பார்வையிட்டார்.
மருத்துவமனை வளாகத்தையும் பல்வேறு வார்டுகளையும் சோதனையிட்டு, விரிவாகப் பரிசீலித்த பிறகு “தற்போது நிலவும் சூழல்களில், உங்களுக்கும், உங்களது சேவைகளுக்கும், நாடு மிகவும் நன்றிக்கடன் பட்டுள்ளது” என்று அமைச்சர் கூறினார்.
கோவிட் நோயாளிகளுக்காக, லோக் நாயக் ஜெயபிரகாஷ் நாராயண் மருத்துவமனையில் 1500  படுக்கைகளையும், ஜிபி பந்த் மருத்துவமனையில் 500 படுக்கைகளையும், அரசாங்கம் கண்டறிந்துள்ளது என்று டாக்டர் ஹர்ஷ்வர்தன் குறிப்பிட்டார்.
பாதுகாப்புக் கருவிகள், தனிநபர் பாதுகாப்புக் கவசங்கள், N 95 கவசங்கள் மற்றும் செயற்கை சுவாசக்கருவிகள் பற்றிக் குறிப்பிட்ட சுகாதார அமைச்சர், “நாட்டின் அதிகரித்துவரும் தேவையை சமாளிப்பதற்காக வருங்காலத்தில், தேவைப்படக்கூடிய போதுமான அளவிற்கான மருத்துவப் பொருள்களுக்கு ஆர்டர்கள் ஏற்கனவே கொடுக்கப்பட்டு விட்டன” என்றும் கூறினார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 171.76 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 171.76 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 11.41 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1799163
பாதுகாப்பு அமைச்சகம்
எங்கும் கொண்டாடப்படும் அறிவியல் நிகழ்ச்சியில் டிஆர்டிஓ பங்கேற்று நாடு முழுவதும் 16 நகரங்களில் கண்காட்சி நடத்துகிறது
இந்தியா சுதந்திரம் அடைந்து 75 ஆண்டுகள் ஆனதைக் குறிக்கும் வகையில் கொண்டாடப்படும் விடுதலையின் அமிர்தப் பெருவிழாவையொட்டி நாடு முழுவதும் நடைபெறும் ‘எங்கும் கொண்டாடப்படும் அறிவியல்’ நிகழ்ச்சியில் பாதுகாப்பு ஆராய்ச்சி மற்றும் மேம்பாட்டு அமைப்பு டிஆர்டிஓ பங்கேற்கிறது. அறிவியல், தொழில்நுட்பம், புதிய கண்டுபிடிப்புகள் ஆகியவற்றை பறைசாற்றும் எங்கும் கொண்டாடப்படும் அறிவியல் நிகழ்ச்சி நாட்டின் ஒவ்வொரு பகுதியிலும் பிப்ரவரி 22 முதல் 28 வரை நடைபெறுகிறது.
‘அமிர்தப் பெருவிழா அறிவியல் காட்சிப்படுத்துதல் : 2047-க்கான திட்டம்’ என்னும் மையப்பொருளில் டிஆர்டிஓ நாடு முழுவதும் 16 நகரங்களில் கண்காட்சிக்கு ஏற்பாடு செய்துள்ளது. ஆக்ரா, அல்மோரா, பெங்களூரு, புவனேஸ்வர், சண்டிகர், சென்னை, டேராடூன், தில்லி, ஐதராபாத், ஜோத்பூர், லே, மும்பை, மைசூர், புனே, தேஜ்பூர், எர்ணாகுளம், விஜயவாடா, விசாகப்பட்டினம் ஆகிய நகரங்களில் டிஆர்டிஓ பிரம்மாண்டமான அறிவியல் மற்றும் தொழில்நுட்ப கண்காட்சிகளை நடத்தவுள்ளது. ஆராய்ச்சி மற்றும் மேம்பாட்டில் டிஆர்டிஓ மேற்கொண்டுள்ள பணிகளை வெளிப்படுத்தும் வாய்ப்பாக இந்த கண்காட்சிகள் அமையும்.
டிஆர்டிஓ-வின் பல்வேறு தொழில்நுட்பங்கள் காட்சிப் படுத்தப்படவுள்ளன. நாக், டேங்குகளை அழிக்கும் ஏவுகணைகள், பிரம்மோஸ், பிரலாய், அஸ்த்ரா உள்ளிட்ட ஏவுகணைகளின் மாதிரிகள், நவீன ரேடார்கள் உள்ளிட்டவையும், ரெட்ரோ மீட்டர், பூஸ்டர் மோட்டார், காம்போசிட் ராக்கெட் மோட்டார், பிரேக் டிஸ்க் போன்ற தொழில்நுட்பங்களும் இதில் காட்சிப்படுத்தப்படும்.
இந்த வார விழாவில் பிரபல விஞ்ஞானிகளின் உரைகளும் இடம்பெறும். டிஆர்டிஓ விஞ்ஞானிகள் 33 மையங்களில் 11 விதமான இந்திய மொழிகளில் பல்வேறு கருப்பொருட்கள் மற்றும் தலைப்புகளில் உரை நிகழ்த்துவார்கள்.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1800292
உள்துறை அமைச்சகம்
தில்லியில் கோவிட் 19 நிலை குறித்த வி.கே. பால் அறிக்கை: அமித் ஷா தலைமையில் உயர்நிலைக் கூட்டம்
மத்திய உள்துறை அமைச்சர் திரு. அமித் ஷாவின் அறிவுறுத்தலின்படி தில்லியில் “கோவிட்-19” தொற்றினைக் கட்டுப்படுத்துவதற்கான உத்திக்காக டாக்டர் வினோத் பால் தலைமையில் உயர்நிலைக் குழு கடந்த ஜூன் 14ம் தேதி அமைக்கப்பட்டது. அந்தக் குழுவின் அறிக்கை இன்று  மத்திய அமைச்சர் திரு. அமித் ஷா தலைமையில் நடைபெற்ற கூட்டத்தில் சமர்பிக்கப்பட்டது. இந்தக் கூட்டத்தில் மத்திய சுகாதாரம் மற்றும் குடும்ப நலத் துறை அமைச்சர், தில்லி பிரதேச துணை நிலை ஆளுநர், தில்லி முதலமைச்சர், துணை முதலமைச்சர், குழுவின் தலைவர் டாக்டர் வி.கே. பால், மத்திய சுகாதாரம் மற்றும் குடும்ப நலத் துறை செயலர்கள், தில்லி தலைமைச் செயலர் ஆகியோர் பங்கேற்றனர்.
டாக்டர் பால் தலைமையில் வகுக்கப்பட்ட முக்கிய தொற்றுத் தடுப்புக்கான உத்திகளில் முக்கியமானவை:
கட்டுப்பாட்டு மண்டலங்களுக்கான பகுதிகளை மறு வரையறை செய்வது, கண்காணிப்பைத் தீவிரமாக்குவது, கட்டுப்பாட்டுப் பகுதிகளில் செயல்பாடுகளைக் கண்காணித்து ஒழுங்குபடுத்துவது ஆகியவை குறிப்பிடப்பட்டுள்ளன.
, தொற்றுக்கு ஆளானோரைத் தனிமைப்படுத்துதல் .
- கட்டுப்பாட்டுப் பகுதிகளுக்கு உட்படாத வீடுகள் குறித்த விவரங்களையும் சேகரித்தல், கண்காணித்தல். இது தில்லி குறித்த ஒருங்கிணைந்த தகவல்களைப் பெறுவதற்குத் துணை புரியும்.
- கோவிட் 19 தொற்று உறுதி செய்யப்பட்டோரை பாதுகாப்பு மையங்களிலோ, வீட்டுத் தனிமையிலோ இருக்க வைத்திருத்தல். கோவிட் காப்பு மையங்கள் முறையாக இயங்கச் செய்தல், இப்பணிகளுக்குத் தன்னார்வத் தொண்டு நிறுவனங்களை ஈடுபடுத்திக் கொள்ளுதல் ஆகியவை அந்த அறிக்கையில் இடம் பெற்றுள்ளன.
நித்தி ஆயோக்
துப்புரவுப் பணியாளர்களுக்கான தேசிய ஆணையத்தின் பதவிக்காலத்தை 3 ஆண்டுகளுக்கு நீடிக்க மத்திய அமைச்சரவை ஒப்புதல் அளித்துள்ளது
பிரதமர் திரு.நரேந்திர மோடி தலைமையில், இன்று நடைபெற்ற மத்திய அமைச்சரவை கூட்டத்தில், துப்புரவுப் பணியாளர்களுக்கான தேசிய ஆணையத்தின் பதவிக்காலத்தை 31.03.2022-க்கு பிறகு 3 ஆண்டுகளுக்கு நீடிக்க ஒப்புதல் அளிக்கப்பட்டது.
3 ஆண்டு கால நீடிப்புக்கான மொத்த செலவு சுமார் ரூ.43.68 கோடியாக இருக்கும்.
இந்த ஆணையத்தின் பதவிக்காலம் 3 ஆண்டுகளுக்கு நீடிக்கப்படுவதால் நாட்டில் உள்ள துப்புரவு தொழிலாளர்களும் மனிதக் கழிவுகளை அகற்றுவோரும் பயன்பெறுவார்கள். 31.12.2021 கணக்கெடுப்பின்படி மனிதக் கழிவுகளை அகற்றுவோர் எண்ணிக்கை 88,098-ஆக இருந்தது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1790939
ஆயுஷ்
சர்வதேச யோகா தினம் 2021: ஆயுஷ், இளைஞர் நலன் அமைச்சகங்கள் இணைந்து யோகாவுக்கு ஊக்கம்
சர்வதேச யோகா தினம் 2021 வரும் ஜூன் 21-ந் தேதி கொண்டாடப்பட இருக்கும் நிலையில், அதற்கு 50 நாட்களுக்கு முன்னதாகவே மத்திய ஆயுஷ் அமைச்சகமும், மத்திய இளைஞர் நலன் மற்றும் விளையாட்டுத் துறை அமைச்சகமும் இணைந்து யோகாவை தினசரி பழக்கமாக பொதுமக்கள் கடைபிடிப்பதற்கு ஊக்குவித்து வருகின்றன. இதற்கான நிகழ்ச்சிகளையும் நடத்தி வருகின்றன.
இம்மாதம் 2-ந் தேதி அன்று இரண்டு அமைச்சகங்களும் இணைந்து நடத்திய காணொலி நிகழ்வில், மத்திய விளையாட்டுத் துறை இணையமைச்சர் திரு.கிரண் ரிஜிஜூ, திரு.புல்லேலா கோபிசந்துடன், விளையாட்டு வீரர்களுக்கு யோகாவின் முக்கியத்துவம் குறித்து நடத்திய உரையாடல் வீடியோ ஒளிபரப்பப்பட்டது. பிரபல தடகள வீராங்கனை திருமதி.அஞ்சு பாபி ஜார்ஜ் யோகா குறித்து தெரிவித்த கருத்தும் இந்த நிகழ்வில் இடம் பெற்றது. ஆயுஷ், இளைஞர் நலன் மற்றும் விளையாட்டுத் துறை அமைச்சகங்களின் சமூக ஊடகங்களில் ஒளிபரப்பான இந்த நிகழ்ச்சியை 5,000-க்கும் மேற்பட்டோர் கண்டுகளித்தனர்.
கொவிட்-19 தொற்று அதிகரித்து வரும் சூழலில், சர்வதேச யோகா தினத்தை பிரபலப்படுத்த மக்கள் பங்கேற்புடன் கூடிய நேரடி நிகழ்ச்சிகள் தவிர்க்கப்பட்டு காணொலி வாயிலான நிகழ்ச்சிகளுக்கு இரு அமைச்சகங்களும் ஏற்பாடு செய்துள்ளன. “யோகாவுடன் இருங்கள், வீட்டில் இருங்கள்” என்ற செய்தியை மத்திய ஆயுஷ் அமைச்சகம் பரப்புரை செய்து வருகிறது. கொவிட்-19 இரண்டாவது அலை ஏற்பட்டுள்ள சூழலில், மக்களின் உடல்நலத்தையும், மன நலத்தையும் பராமரிக்க யோகா பெரிதும் பயன்படுகிறது. பெருந்தொற்றினால் ஏற்பட்டுள்ள மனஅழுத்தத்தையும், யோகப் பயிற்சி குறைக்கிறது. இதனை தினமும் செய்து வந்தால் உடல்நலன் மேம்படுவதுடன், இயற்கையான நோய் எதிர்ப்புச் சக்தியும் வலுப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1715848
•••••
((Visitor Counter : 143
தொழிலாளர் மற்றும் வேலைவாய்ப்பு அமைச்சகம்
பிரதம மந்திரி ஷ்ரம் யோகி மந்தான் ஓய்வூதியத் திட்டத்திற்கு மின்னணுவியல் மற்றும் தகவல் தொழில்நுட்ப அமைச்சகத்தின் கீழ் பொது சேவை மையங்களை சேர்க்கை முகமைகளாக சேர்ப்பதற்கு மத்திய அமைச்சரவை ஒப்புதல்
பிரதம மந்திரி ஷ்ரம் யோகி மந்தான் ஓய்வூதியத் திட்டத்திற்கு மத்திய மின்னணுவியல் மற்றும் தகவல் தொழில்நுட்ப அமைச்சகத்தின் கீழ் பொது சேவை மையங்களை சேர்க்கை முகமைகளாக சேர்ப்பதற்கு பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் வழங்கப்பட்டது. அதோடு மற்ற அமைச்சரவைகள் / துறைகள் / நலவாரியங்கள் மற்றும் மத்திய, மாநில அரசு முகமைகளில் சந்தாதாரர் பங்குகளுக்கு பதிலாக பங்குச்சந்தை வைப்புக்கு ஒப்புதல் வழங்கப்பட்டது.
பயன்பாடு :
இந்த ஒப்புதலின் காரணமாக 60 வயதை எட்டிய முறைசாரா துறையைச் சேர்ந்த ஊழியர்கள், சமூக பாதுகாப்பாக மாதம் ஒன்றுக்கு 3,000 ரூபாய் ஓய்வூதியமாக பெறுவார்கள்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
புதுதில்லி, கஸ்தூர்பா காந்தி மார்கில் பொதுத் தொகுப்பு அலுவலக வளாகம்-2, முகமதுபூர் மற்றும் தியாகராஜ்நகரில் பொதுத்தொகுப்பு குடியிருப்பு வளாகம் தொடங்கப்பட்டது 
புதுதில்லி, கஸ்தூர்பா காந்தி மார்கில் பொதுத் தொகுப்பு அலுவலக வளாகம்-2, முகமதுபூர் மற்றும் தியாகராஜ்நகரில் பொதுத்தொகுப்பு குடியிருப்பு வளாகம் ஆகியவற்றை மத்திய வீட்டுவசதி, நகர்ப்புற மேம்பாடு, பெட்ரோலியம் மற்றும் இயற்கை எரிவாயுத் துறை அமைச்சர் திரு ஹர்தீப் எஸ் பூரி இன்று  தொடங்கி வைத்தார்.
இந்த நிகழ்வில் கூடியிருந்தோரிடைய உரையாற்றிய அமைச்சர், மறுஉருவாக்கம் செய்யப்பட்டுள்ள இந்தக் காலனிகள், 2019-ல் பிரதமர் நரேந்திர மோடியால் அறிவிக்கப்பட்ட உலகளாவிய வீட்டுவசதித் தொழில்நுட்ப சவால் என்ற தொழில் நுட்பங்களிலிருந்து நவீன, நீடிக்கவல்ல, விரைந்த கட்டுமான தொழில்நுட்பங்களை பயன்படுத்தி கட்டப்பட்டுள்ளன என்றார். இந்த மூன்று திட்டங்களிலும் நூறு சதவீத சூரிய மின்சக்தி உற்பத்தி, கழிவுநீரை மறுசுழற்சி செய்வது, மழைநீர் சேகரிப்பு ஆகியவை மத்திய பொதுப்பணித்துறை பயன்படுத்தியுள்ள சிறப்பம்சங்கள் என்பதை அவர் எடுத்துரைத்தார்.
இந்த நிகழ்ச்சியில் தில்லி துணைநிலை ஆளுநர் திரு வினய் குமார் சக்சேனா, வெளியுறவு மற்றும் கலாச்சாரத்துறை இணையமைச்சர் திருமதி மீனாட்சி லேகி, வீட்டுவசதி மற்றும் நகர்ப்புற மேம்பாட்டு அமைச்சக செயலாளர் திரு மனோஜ் ஜோஷி, மத்திய பொதுப்பணித்துறையின் தலைமை இயக்குநர் திரு சைலேந்திர சர்மா உள்ளிட்டோர் கலந்துகொண்டனர்.
கஸ்தூர்பா மார்கில் 61,454 சதுரஅடி பரப்பில் நவீன தொழில்நுட்பத்துடன் பொதுத்தொகுப்பு அலுவலக வளாகம் அமைக்கப்பட்டுள்ளது. புதிதாக கட்டப்பட்டுள்ள பொதுத்தொகுப்பு குடியிருப்பு வளாகத்தை பொறுத்தவரை முகமதுபூரில் 708 குடியிருப்புகளும், தியாகராஜ்நகரில் 703 குடியிருப்புகளும் கட்டப்பட்டுள்ளன.
தரமும், சிக்கனமும் என்ற மத்திய பொதுப்பணித்துறையின் பாரம்பரியப்படி, முகமதுநகர் கட்டுமானத்திற்கு அனுமதிக்கப்பட்ட ரூ.362 கோடியில் 25 சதவீதமும், தியாராஜ்நகர் கட்டுமானத்திற்கு அனுமதிக்கப்பட்ட ரூ.392 கோடியில் 30 சதவீதமும் மிச்சப்படுத்தப்பட்டுள்ளது.